title: 2005/519/EB: 2004 m. lapkričio 22 d. Tarybos sprendimas dėl Europos bendrijos ir Kroatijos Respublikos pagrindų susitarimo dėl Kroatijos Respublikos dalyvavimo Bendrijos programose bendrųjų principų pasirašymo

text:
22.7.2005

               LT

               Europos Sąjungos oficialusis leidinys

               L 192/15

         TARYBOS SPRENDIMAS
   2004 m. lapkričio 22 d.
   dėl Europos bendrijos ir Kroatijos Respublikos pagrindų susitarimo dėl Kroatijos Respublikos dalyvavimo Bendrijos programose bendrųjų principų pasirašymo
   (2005/519/EB)
   EUROPOS SĄJUNGOS TARYBA,
   atsižvelgdama į Euroos bendrijos steigimo sutartį, ypač į jos 13, 71, 80, 95, 127, 137, 149, 150, 151, 152, 153, 157, 166, 175, 280 ir 308 straipsnius kartu su jos 300 straipsnio 2 dalies pirmos pastraipos antru sakiniu,
   atsižvelgdama į Komisijos pasiūlymą,
   kadangi:

               (1)(2)

               Komisija Bendrijos vardu vedė derybas su Kroatijos Respublika dėl pagrindų susitarimo dėl Kroatijos Respublikos dalyvavimo Bendrijos programose bendrųjų principų.Atsižvelgiant į susitarimo vėlesnį sudarymą, 2004 m. liepos 30 d. parafuotas susitarimas turėtų būti pasirašytas,

         NUSPRENDĖ:
   Vienintelis straipsnis
   Atsižvelgiant į susitarimo vėlesnį sudarymą, Tarybos pirmininkas įgaliojamas paskirti asmenį, įgaliotą Bendrijos vardu pasirašyti Europos bendrijos ir Kroatijos Respublikos pagrindų susitarimą dėl Kroatijos Respublikos dalyvavimo Bendrijos programose bendrųjų principų.

      Priimta Briuselyje, 2004 m. lapkričio 22 d.

            Tarybos vardu

            Pirmininkas

         B. R. BOT

   Europos Bendrijos ir Kroatijos Respublikos
   PAGRINDŲ SUSITARIMAS
   dėl Kroatijos Respublikos dalyvavimo Bendrijos programose bendrųjų principų
   EUROPOS BENDRIJA (toliau – Bendrija)
   ir
   KROATIJOS RESPUBLIKA (toliau – Kroatija),
   toliau - Susitariančiosios Šalys,
   KADANGI:

               (1)

               Europos Bendrijų bei jų valstybių narių ir Kroatijos Respublikos stabilizacijos ir asociacijos susitarimas (toliau - „SAS“) buvo pasirašytas 2001 m. spalio 29 d.

               (2)

               2002  m. gruodžio mėn. Kopenhagos Europos Vadovų Taryba patvirtino Vakarų Balkanų valstybių, kaip galimų kandidačių, Europos perspektyvą ir pabrėžė esanti pasiryžusi paremti jų pastangas suartėti su Europos Sąjunga.

               (3)

               2003 m. birželio mėn. Salonikų Europos Vadovų Taryba pripažino, kad Vakarų Balkanų valstybių Europos kursas iki pat jų įstojimo bus pagrįstas stabilizacijos ir asociacijos procesu, ir patvirtino „Salonikų darbotvarkę Vakarų Balkanų valstybėms: Europos integracijos link“, kuria siekiama toliau stiprinti ES ir Vakarų Balkanų valstybių išskirtinius ryšius remiantis plėtros patirtimi.

               (4)

               Salonikų darbotvarkėje Vakarų Balkanų valstybės buvo pakviestos dalyvauti Bendrijos programose ir agentūrose, joms taikant šalių kandidačių dalyvavimui nustatytus principus, kad šios šalys ir jų gyventojai susipažintų su ES politikos kryptimis bei darbo metodais ir būtų tvirčiau susietos su ES bei paskatintos toliau žengti Europos integracijos keliu.

               (5)

               2004 m. birželio 17-18 d. Europos Vadovų Taryba nusprendė, kad Kroatija yra valstybė kandidatė ir kad būtina pradėti stojimo procesą. Todėl nuspręsta 2005  m. pradžioje sušaukti dvišalę tarpvyriausybinę konferenciją su Kroatija dėl derybų pradžios.

               (6)

               Kroatija išreiškė norą dalyvauti keliose Bendrijos programose.

               (7)

               Konkrečios sąlygos, įskaitant finansinį įnašą, susijusios su Kroatijos dalyvavimu kiekvienoje konkrečioje programoje, turėtų būti nustatytos Europos Bendrijų Komisijos, veikiančios Bendrijos vardu, ir Kroatijos susitarime,

         SUSITARĖ:
   1 straipsnis
   Kroatijai leidžiama dalyvauti tokiose Bendrijos programose:

               1.

               Priede nurodytose vykdomose Bendrijos programose, kuriose Kroatija galės dalyvauti įsigaliojus šiam susitarimui (toliau – Susitarimas).

               2.

               Bendrijos programose, kurios bus nustatytos ar atnaujintos jau įsigaliojus Susitarimui ir kuriose bus įvadinė nuostata, numatanti Kroatijos dalyvavimą.

         2 straipsnis
   Kroatija finansiškai prie Europos Sąjungos bendrojo biudžeto prisideda pagal konkrečias programas, kuriose ji dalyvauja.
   3 straipsnis
   Svarstant su Kroatija susijusius klausimus Kroatijos atstovams leidžiama stebėtojų teisėmis dalyvauti vadybos komitetuose, atsakinguose už programų, prie kurių Kroatija prisideda finansiškai, stebėseną.
   4 straipsnis
   Kiek tai įmanoma, dalyvių iš Kroatijos pateiktiems projektams ir iniciatyvoms taikomos tos pačios atitinkamoms programoms numatytos sąlygos, taisyklės ir procedūros, kaip ir valstybėms narėms.
   5 straipsnis
   Kroatijos dalyvavimo kiekvienoje konkrečioje programoje konkrečios sąlygos, ypač susijusios su finansiniu įnašu, bus apibrėžtos Komisijos, veikiančios Bendrijos vardu, ir Kroatijos sudarytame supratimo memorandumo formos susitarime.
   Jeigu Kroatija dėl Bendrijos išorinės paramos kreipsis pagal 2000 m. gruodžio 5 d. Tarybos reglamentą (EB) Nr. 2666/2000 dėl pagalbos Albanijai, Bosnijai ir Hercegovinai, Kroatijai, Jugoslavijos Federacinei Respublikai ir Buvusiajai Jugoslavijos Respublikai Makedonijai, su pakeitimais, padarytais 2001 m. gruodžio 10 d. Tarybos reglamentu (EB) Nr. 2415/2001, arba pagal bet kurį panašų Bendrijos išorinę paramą Kroatijai numatantį reglamentą, kuris gali būti priimtas ateityje, tai sąlygos, kuriomis Kroatija gali naudotis Bendrijos parama, nustatomos finansavimo susitarime.
   6 straipsnis
   Pagal Bendrijos finansines nuostatas supratimo memorandume nustatoma, kad finansinę kontrolę arba auditą vykdys Europos Komisija, OLAF ir Europos Bendrijų Audito Rūmai, arba tokia kontrolė ir auditas bus vykdoma jiems vadovaujant.
   Parengiamos išsamios finansinės kontrolės ir audito, administracinių priemonių, nuobaudų ir išieškojimo nuostatos, pagal kurias Europos Komisijai, OLAF ir Audito Rūmams būtų suteikti įgaliojimai, atitinkantys jų įgaliojimus Bendrijoje įsikūrusių paramos gavėjų ir rangovų atžvilgiu.
   7 straipsnis
   Šis Susitarimas galioja neribotą laikotarpį.
   Kiekviena Susitariančioji Šalis gali denonsuoti šį Susitarimą, raštu apie tai pranešusi kitai Susitariančiajai Šaliai. Šis Susitarimas nustoja galioti praėjus šešiems mėnesiams nuo tokio pranešimo dienos.
   8 straipsnis
   Ne vėliau kaip per trejus metus nuo šio Susitarimo įsigaliojimo ir paskui kas trejus metus abi Susitariančiosios Šalys, atsižvelgdamos į Kroatijos dalyvavimo vienoje ar daugiau Bendrijos programų patirtį, gali patikrinti, kaip šis Susitarimas yra įgyvendinamas.
   9 straipsnis
   Šis Susitarimas taikomas teritorijoms, kuriose taikoma Europos bendrijos steigimo sutartis, toje Sutartyje nustatytomis sąlygomis, ir Kroatijos teritorijai.
   10 straipsnis
   Šis Susitarimas įsigalioja nuo tos dienos, kai diplomatiniais kanalais gaunamas paskutinis raštiškas pranešimas, kuriuo viena Susitariančioji Šalis kitai Šaliai praneša apie šio Susitarimo įsigaliojimui būtinų procedūrų užbaigimą.
   11 straipsnis
   1.   Susitarimas sudarytas dviem egzemplioriais anglų, čekų, danų, estų, graikų, ispanų, italų, latvių, lenkų, lietuvių, olandų, portugalų, prancūzų, slovakų, slovėnų, suomių, švedų, vengrų, vokiečių ir kroatų kalbomis.
   2.   Europos Sąjungos institucijas įpareigojus visus oficialius aktus Europos Sąjungos oficialiajame leidinyje skelbti maltiečių kalba, Susitarimas bus sudarytas dviem egzemplioriais ir maltiečių kalba.
   3.   Tekstai visomis kalbomis yra autentiški.
   12 straipsnis
   Susitarimas bei jo priedas pridedamas kaip SAS protokolas ir yra neatskiriama SAS dalis.

      Hecho en Bruselas, el veintidós de noviembre del dos mil cuatro.
      V Bruselu dne dvacátého druhého listopadu dva tisíce čtyři.
      Udfærdiget i Bruxelles den toogtyvende november to tusind og fire.
      Geschehen zu Brüssel am zweiundzwanzigsten November zweitausendundvier.
      Kahe tuhande neljanda aasta novembrikuu kahekümne teisel päeval Brüsselis.
      Έγινε στις Βρυξέλλες, στις είκοσι δύο Νοεμβρίου δύο χιλιάδες τέσσερα.
      Done at Brussels on the twenty-second day of November in the year two thousand and four.
      Fait à Bruxelles, le vingt-deux novembre deux mille quatre.
      Fatto a Bruxelles, addi' ventidue novembre duemilaquattro.
      Briselē, divi tūkstoši ceturtā gada divdesmit otrajā novembrī.
      Priimta du tūkstančiai ketvirtų metų lapkričio dvidešimt antrą dieną Briuselyje.
      Kelt Brüsszelben, a kétezer-negyedik év november havának huszonkettedik napján.
      Magħmul fi Brussel fit-tieni u għoxrin jum ta' Novembru tas-sena elfejn u erbgħa.
      Gedaan te Brussel, de tweeëntwintigste november tweeduizendvier.
      Sporządzono w Brukseli dnia dwudziestego drugiego listopada roku dwutysięcznego czwartego.
      Feito em Bruxelas, em vinte e dois de Novembro de dois mil e quatro.
      V Bruseli dvadsiatehodruhého novembra dvetisícštyri.
      V Bruslju, dvaindvajsetega novembra leta dva tisoč štiri.
      Tehty Brysselissä kahdentenakymmenentenätoisena päivänä marraskuuta vuonna kaksituhattaneljä.
      Som skedde i Bryssel den tjugoandra november tjugohundrafyra.
      Sastavljeno u Bruxellesu, dana dvadeset drugoga studenoga godine dvije tisuće četvrte.

         Por la Comunidad Europea
         Za Evropské společenstvi
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Τια τηυ Ευρωπαϊκή Κοιυότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar
         Za Europsku zajednicu

         Za Vladu Republike Hrvatske

   PRIEDAS
   1 STRAIPSNYJE MINIMŲ VYKDOMŲ BENDRIJOS PROGRAMŲ SĄRAŠAS

               —

               Kova su diskriminacija (2001–2006) (1)

               —

               Kova su socialine atskirtimi (2002–2006) (2)

               —

               Bendrijos veiksmai remiant vartotojų politiką (2004–2007) (3)

               —

               Bendrijos veiksmų programa skatinti Europos lygiu veikiančias organizacijas ir remti konkrečią veiklą švietimo ir mokymo srityje (2004–2006) (4)

               —

               Bendrijos veiksmų programa aktyviam europiniam pilietiškumui skatinti (2004–2006) (5)

               —

               Bendrijos veiksmai visuomenės sveikatos srityje (2003–2008) (6)

               —

               Kultūra 2000 (2000–2006) (7)

               —

               Muitinė (2003–2007) (8)

               —

               Daphne II (2004–2008) (9)

               —

               eContent Plus (2004–2008) (10)

               —

               E–mokymasis (2004–2006) (11)

               —

               Erasmus Mundus (2004–2008) (12)

               —

               Fiscalis (2003–2007) (13)

               —

               Lyčių lygybė (2001–2006) (14)

               —

               Hercule (2004–2006) (15)

               —

               Pažangi energetika Europai (2003–2006) (16)

               —

               LIFE (2000–2006) (17)

               —

               Leonardo da Vinci II (2000–2006) (18)

               —

               Marco Polo (2003–2010) (19)

               —

               Media Plus (20)/Media mokymas (21) (2001–2006)

               —

               Saugesnis internetas plius (2005–2008) (22)

               —

               Šeštoji mokslinių tyrimų, technologijų plėtros ir demonstravimo veiklos bendroji programa (2002–2006) (23)

               —

               Socrates II (2000–2006) (24)

               —

               Jaunimas (2000–2006) (25)

      (1)  Žr. 2000 m. lapkričio 27 d. Tarybos sprendimą 2000/750/EB, nustatantį Bendrijos kovos su diskriminacija veiksmų programą (2001–2006 m.) (OL L 303, 2000 12 2, p. 23).

      (2)  Žr. 2001 m. gruodžio 7 d. Europos Parlamento ir Tarybos sprendimą Nr. 50/2002/EB dėl Bendrijos veiksmų programos, skatinančios valstybių narių bendradarbiavimą, siekiant įveikti socialinę atskirtį, sukūrimo (OL L 10, 2002 1 12, p. 1).

      (3)  Žr. 2003 m. gruodžio 8 d. Europos Parlamento ir Tarybos sprendimą Nr. 20/2004/EB, sukuriantį Bendrijos veiksmų remiant vartotojų politiką 2004–2007 m. bendrąjį finansavimo planą (OL L 5, 2004 1 9, p. 1).

      (4)  Žr. 2004 m. balandžio 21 d. Europos Parlamento ir Tarybos sprendimą Nr. 791/2004/EB, nustatantį Bendrijos veiksmų programą skatinti Europos lygiu veikiančias organizacijas ir remti konkrečią veiklą švietimo ir mokymo srityje (OL L 138, 2004 4 30, p. 31).

      (5)  Žr. 2004 m. sausio 26 d. Tarybos sprendimą 2004/100/EB, nustatantį Bendrijos veiksmų programą aktyviam europiniam pilietiškumui (piliečių dalyvavimui) skatinti (OL L 30, 2004 2 4, p. 6).

      (6)  Žr. 2002 m. rugsėjo 23 d. Europos Parlamento ir Tarybos sprendimą Nr. 1786/2002/EB, patvirtinantį Bendrijos veiksmų visuomenės sveikatos srityje programą (2003–2008 m.) (OL L 271, 2002 10 9, p. 1).

      (7)  Žr. 2000 m. vasario 14 d. Europos Parlamento ir Tarybos sprendimą Nr. 508/2000/EB, nustatantį programą „Kultūra 2000“ (OL L 63, 2000 3 10, p. 1), ir 2004 m. kovo 31 d. Europos Parlamento ir Tarybos sprendimą Nr. 626/2004/EB, iš dalies keičiantį sprendimą Nr. 508/2000/EB, nustatantį programą „Kultūra 2000“ (OL L 99, 2004 4 3, p. 3).

      (8)  Žr. 2003 m. vasario 11 d. Europos Parlamento ir Tarybos sprendimą Nr. 253/2003/EB, nustatantį muitinių veiksmų programą Bendrijoje (Muitinė 2007) (OL L 36, 2003 2 12, p. 1).

      (9)  Žr. 2004 m. balandžio 21 d. Europos Parlamento ir Tarybos sprendimą Nr. 803/2004/EB, patvirtinantį Bendrijos veiksmų programą (2004–2008 m.) dėl prevencinių priemonių ir kovos su smurtu prieš vaikus, jaunimą, moteris ir aukų bei rizikos grupių apsaugos (Daphne II programa) (OL L 143, 2004 4 30, p. 1).

      (10)  Dar nepriimta – žr. KOM (2004) 96 galutinis, 2004/0025(COD).

      (11)  Žr. 2003 m. gruodžio 5 d. Europos Parlamento ir Tarybos sprendimą Nr. 2318/2003/EB, patvirtinantį daugiametę (2004–2006 m.) veiksmingos informacijos ir komunikacijos technologijų (IKT) integracijos į Europos švietimo ir mokymo sistemas programą (e–mokymosi programa) (OL L 345, 2003 12 31, p. 9).

      (12)  Žr. 2003 m. gruodžio 5 d. Europos Parlamento ir Tarybos sprendimą Nr. 2317/2003/EB, sukuriantį aukštojo mokslo kokybės stiprinimo ir tarpkultūrinio supratimo stiprinimo bendradarbiaujant su trečiosiomis šalimis, programą (Erasmus Mundus) (2004–2008 m.) (OL L 345, 2003 12 31, p. 1).

      (13)  Žr. 2002 m. gruodžio 3 d. Europos Parlamento ir Tarybos sprendimą Nr. 2235/2002/EB, patvirtinantį Bendrijos programą mokesčių sistemų veikimui vidaus rinkoje pagerinti (2003–2007 m. Fiscalis programa) (OL L 341, 2002 12 17, p. 1).

      (14)  Žr. 2000 m. gruodžio 20 d. Tarybos sprendimą Nr. 2001/51/EB, patvirtinantį programą, susijusią su Bendrijos pagrindų strategija dėl lyčių lygybės (2001–2005 m.) (OL L 17, 2001 1 19, p. 22).

      (15)  Žr. 2004 m. balandžio 21 d. Europos Parlamento ir Tarybos sprendimą Nr. 804/2004/EB, įsteigiantį Bendrijos veiksmų programą, skatinančią veiklą Bendrijos finansinių interesų apsaugos srityje (Herkulio programa) (OL L 143, 2004 4 30, p. 9).

      (16)  Žr. 2003 m. birželio 26 d. Europos Parlamento ir Tarybos sprendimą Nr. 1230/2003/EB, patvirtinantį daugiametę veiksmų programą energetikos srityje „Pažangi energetika Europai“ (2003–2006 m.) (OL L 176, 2003 7 15, p. 29).

      (17)  Žr. 2000 m. liepos 17 d. Europos Parlamento ir Tarybos reglamentą (EB) Nr. 1655/2000 dėl aplinkos finansinio instrumento (LIFE) (OL L 192, 2000 7 28, p. 1), su pakeitimais, padarytais Reglamentu (EB) Nr. 1682/2004 (OL L 308, 2004 10 5, p. 1).

      (18)  Žr. 1999 m. balandžio 26 d. Tarybos sprendimą Nr. 1999/382/EB, nustatantį Bendrijos profesinio mokymo veiksmų programos „Leonardo da Vinci“ antrąjį etapą (OL L 146, 1999 6 11, p. 33).

      (19)  Žr. 2003 m. liepos 22 d. Europos Parlamento ir Tarybos reglamentą (EB) Nr. 1382/2003 dėl Bendrijos finansinės pagalbos teikimo siekiant pagerinti krovinių transporto sistemos aplinkosaugos veiksmingumą (Marco Polo programa) (OL L 196, 2003 8 2, p. 1).

      (20)  Žr. 2000 m. gruodžio 20 d. Tarybos sprendimo 2000/821/EB dėl programos, skatinančios Europos garso ir vaizdo kūrinių kūrimą, platinimą bei skatinimą, įgyvendinimo (MEDIA plius – kūrimas, platinimas ir reklama) (2001–2005 m.) klaidų išaisymą (OL L 336, 2000 12 30, p. 82) (OL L 13, 2001 1 17, p. 34), su pakeitimais, padarytais Europos Parlamento ir Tarybos sprendimu (OL L 157, 2004 4 30, p. 4).

      (21)  Žr. 2001 m. sausio 19 d. Europos Parlamento ir Tarybos sprendimą Nr. 163/2001/EB dėl Europos garso ir vaizdo įrašų programų pramonės specialistų mokymo programos įgyvendinimo (MEDIA – mokymas) (2001–2005 m.) (OL L 26, 2001 1 27, p. 1), su pakeitimais, padarytais sprendimu Nr. 845/2004 (OL L 157, 2004 4 30, p. 1).

      (22)  Dar nepriimta – žr. KOM (2004) 91 galutinis, 2004/0023(COD).

      (23)  Žr. 2002 m. birželio 27 d. Europos Parlamento ir Tarybos sprendimą Nr. 1513/2002/EB dėl Europos bendrijos šeštosios pamatinės mokslinių tyrimų, technologijų plėtros ir demonstravimo veiklos programos, prisidedančios prie Europos mokslinių tyrimų erdvės kūrimo ir naujovių (2002–2006 m.) (OL L 232, 2002 8 29, p. 1).

      (24)  Žr. 2000 m. sausio 24 d. Europos Parlamento ir Tarybos sprendimą Nr. 253/2000/EB, nustatantį antrąjį Bendrijos veiksmų švietimo srityje programos „Socrates“ etapą (OL L 28, 2000 2 3, p. 1).

      (25)  Žr. 2000 m. balandžio 13 d. Europos Parlamento ir Tarybos sprendimą Nr. 1031/2000/EB, įsteigiantį Bendrijos veiksmų programą „Jaunimas“ (OL L 117, 2000 5 18, p. 1).


title: 2007/659/EB: 2007 m. spalio 9 d. Tarybos sprendimas, leidžiantis Prancūzijai taikyti sumažintą akcizo tarifą tradiciniam Prancūzijos užjūrio departamentuose gaminamam romui ir panaikinantis Sprendimą 2002/166/EB

text:
13.10.2007

               LT

               Europos Sąjungos oficialusis leidinys

               L 270/12

      TARYBOS SPRENDIMAS

   2007 m. spalio 9 d.
   leidžiantis Prancūzijai taikyti sumažintą akcizo tarifą tradiciniam Prancūzijos užjūrio departamentuose gaminamam romui ir panaikinantis Sprendimą 2002/166/EB
   (2007/659/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 299 straipsnio 2 dalį,
   atsižvelgdama į Komisijos pasiūlymą,
   atsižvelgdama į Europos Parlamento nuomonę (1),
   kadangi:

               (1)

               Vadovaujantis Sutarties 299 straipsnio 2 dalimi, Sutartis taikoma Prancūzijos užjūrio departamentams, Azorų, Maderos ir Kanarų saloms. Tačiau, atsižvelgdama į Prancūzijos užjūrio departamentų, Azorų, Maderos ir Kanarų salų socialinės ir ekonominės struktūros padėtį, kurią sunkina jų atokumas, izoliuotumas, mažumas, sunkios topografinės ir klimato sąlygos, ekonominis priklausomumas nuo keleto produktų, o šių veiksnių pastovumas ir derinys labai riboja šių regionų vystymąsi, Taryba, remdamasi Komisijos pasiūlymu ir pasikonsultavusi su Europos Parlamentu, kvalifikuota balsų dauguma nustato konkrečias priemones, kuriomis siekiama visų pirma šiems regionams nustatyti Sutarties, įskaitant bendras politikos sritis, taikymo sąlygas. Tvirtindama tokias priemones, Taryba turi atsižvelgti į tokią sritį kaip fiskalinė politika. Nustatydama šias priemones, Taryba turi atsižvelgti į atokiausių regionų ypatumus ir ribotas galimybes, nesumenkindama Bendrijos teisinės tvarkos, taip pat vidaus rinkos ir bendros politikos sričių vientisumo bei darnos.

               (2)

               Remdamasi šiomis Sutarties nuostatomis, Taryba Prancūzijos užjūrio departamentų atžvilgiu priėmė 2002 m. vasario 18 d. Sprendimą 2002/166/EB, leidžiantį Prancūzijai pratęsti sumažinto akcizo tarifo taikymą tradiciniam Prancūzijos užjūrio departamentuose gaminamam romui (2). Sumažintas tarifas, palyginti su panašiems ne Prancūzijos užjūrio departamentų kilmės produktams taikomais mokesčio tarifais, gali būti mažesnis negu 1992 m. spalio 19 d. Tarybos direktyvoje 92/84/EEB dėl alkoholiui ir alkoholiniams gėrimams taikomų akcizo tarifų suderinimo (3) alkoholiui nustatytas minimalus akcizo tarifas, tačiau negali būti daugiau negu 50 % mažesnis už standartinį nacionalinį akcizo alkoholiui tarifą. Šis Tarybos sprendimas turėjo būti taikomas iki 2009 m. gruodžio 31 d.; ne vėliau kaip iki 2006 m. birželio mėn. turėjo būti parengta vidurio laikotarpio ataskaita.

               (3)

               2005 m. gruodžio 27 d. Prancūzijos Vyriausybė pateikė vidurio laikotarpio ataskaitą, kurioje nurodoma, kad būtina toliau išlaikyti tradiciniam romui, parduodamam Prancūzijos žemyninėje dalyje, taikomą apmokestinimo tvarką. Be to, atsižvelgdama į pokyčius Bendrijos romo rinkoje, kurie yra daugiausia palankūs trečiųjų šalių kilmės produktams, ir į šio sektoriaus ekonominę bei socialinę svarbą, bei į gamybos sąlygų, mažinančių šio sektoriaus produktyvumą užjūrio departamentuose bei apsunkinančių minėtų produktų išsilaikymą Bendrijos rinkoje, struktūrinį pobūdį, Prancūzija paprašė apmokestinimo tvarką tradiciniam romui žemyninės dalies rinkoje taikyti didesniam jo kiekiui ir pratęsti tos tvarkos galiojimą.

               (4)

               Siekiant užtikrinti užjūrio departamentų ekonominį ir socialinį stabilumą, būtina juose išlaikyti cukranendrių, cukraus ir romo sektorių. Trijuose departamentuose – Reunione, Gvadelupoje ir Martinikoje – šis sektorius yra ypač svarbus; jo metinė apyvarta viršija 250 000 000 EUR, jame sukurta apie 40 000 darbo vietų, iš jų 22 000 – tiesioginių darbo vietų. Tikslinga paminėti, kad auginant cukranendres prisidedama prie užjūrio departamentų aplinkos išsaugojimo. Kartu su bananų sektoriumi šis sektorius yra vienintelė svarbi eksporto veikla vietovėse, kur eksportas sudaro ne daugiau kaip 7 % importo. Todėl būtina ir pateisinama, kad Prancūzija, nukrypdama nuo Sutarties 90 straipsnio, išlaikytų sumažintą akcizo tarifą tradiciniam jos užjūrio departamentuose pagamintam romui, kad jų vystymuisi nekiltų grėsmė.

               (5)

               2006 m. vasarį atlikta cukraus sektoriaus bendro rinkos organizavimo peržiūra iš dalies prisideda prie šio sektoriaus ateities užtikrinimo. Todėl numatoma įgyvendinti pagalbos priemones pagal Posei sistemas (2006 m. sausio 30 d. Tarybos reglamentas (EB) Nr. 247/2006, nustatantis specialias žemės ūkio priemones atokiausiems Sąjungos regionams (4)) teikiant tiek Bendrijos, tiek nacionalinę pagalbą, siekiant pagerinti užjūrio departamentų cukranendrių, cukraus ir romo sektoriaus konkurencingumą. Tačiau šių priemonių vis dar nepakanka laipsniškam muitų apsaugos mažinimui atsverti ir užjūrio departamentų užimamai romo rinkos daliai išlaikyti.

               (6)

               Atsižvelgiant į tai, kad vietinė rinka yra maža, užjūrio departamentų spirito daryklos savo veiklą gali išlaikyti tik turėdamos pakankamą galimybę patekti į Prancūzijos žemyninės dalies rinką, kuri yra pagrindinė jų romo produktų realizavimo rinka (daugiau kaip 50 % viso kiekio).

               (7)

               Nuo 2001 m. išaugusi savikaina lemia tai, jog daugiausia dėl išaugusių rinkos kainų nesugebama konkuruoti Bendrijos rinkoje. Nuo to laiko ir gamybos, ir darbo kaštai užjūrio departamentuose žymiai išaugo. Be to, užjūrio departamentuose gaminami romo produktai turi atitikti Bendrijos standartų reikalavimus, o tam reikia didelių negamybinių investicijų. Nuo 2001 m. užjūrio departamentuose investuota daugiau kaip 45 500 000 EUR, iš kurių vien tik investicijos aplinkai išsaugoti siekė 47 % visos sumos. Nors dalis šių investicijų finansuotos iš struktūrinių fondų, tačiau iš jų nepadengiami išaugę veiklos kaštai, dėl kurių romo savikaina įvairiose spirito daryklose išaugo apie 10–15 %.

               (8)

               Dėl visų minėtų nuo 2001 m. žymiai išaugusių kaštų užjūrio departamentų įmonės patiria finansinių sunkumų. Vienintelė išeitis siekiant užtikrinti ilgalaikę sektoriaus ateitį – didesne gamybos apimtimi atsverti šiuos kaštus.

               (9)

               Nuo 2002 m. tiekimo į Bendrijos rinką apimtis sumažėjo 12 % (nuo 176 791 iki 155 559 gryno alkoholio hektolitrų). Užjūrio departamentų romo pramonė išsilaiko tik dėl rinkos Prancūzijos žemyninėje dalyje, kur užjūrio departamentuose pagamintam romui taikoma speciali apmokestinimo tvarka, kuri iš dalies kompensuoja aukštą savikainą. Siekiant išlaikyti cukranendrių, cukraus ir romo sektoriaus užjūrio departamentuose veiklą, reikia palaikyti tradicinio juose gaminamo romo konkurencingumą Prancūzijos žemyninės dalies rinkoje, todėl reikėtų peržiūrėti tradicinio užjūrio departamentų kilmės romo kiekį, kurį tiekiant vartojimui į tą rinką taikytinas sumažintas akcizo tarifas.

               (10)

               Šiuo sprendimu suteikiama mokesčio lengvata nėra didesnė, nei būtina siekiant išspręsti tradicinio romo gamintojams iškilusį didelių gamybos kaštų klausimą.

               (11)

               Siekiant užtikrinti, kad šis sprendimas nepakenktų vienos bendros rinkos veikimui, užjūrio departamentų kilmės romo produktų, kuriems taikytina ši priemonė, kiekiai negali, kaip anksčiau, būti didesni už pastaraisiais metais užfiksuotus prekybos srautus iš įvairių tiekimo šaltinių.

               (12)

               Atsižvelgiant į būtinybę užtikrinti teisinį tikrumą ūkio subjektams cukranendrių, cukraus ir romo sektoriuje ir į įrengimų ir pastatų nusidėvėjimo laiką bei siekiant išlaikyti šios ir kitų šį sektorių reglamentuojančių Bendrijos taisyklių nuoseklumą, nukrypti leidžianti nuostata turėtų būti suteikta iki 2012 m. pabaigos.

               (13)

               Tačiau tokios trukmės nukrypti leidžiančią nuostatą galima suteikti tik su sąlyga, kad bus parengta vidurio laikotarpio ataskaita, kad Komisija galėtų įvertinti, ar tebėra priežastys, pateisinančios nukrypti leidžiančią nuostatą mokesčių srityje, ir prireikus išnagrinėti, ar, atsižvelgiant į Bendrijos romo rinkos pokyčius, reikėtų peržiūrėti nuostatos galiojimo trukmę ar kiekius.

               (14)

               Reikėtų pakeisti Sprendimą 2002/166/EB.

               (15)

               Šis sprendimas neturi įtakos galimam Sutarties 87 ir 88 straipsnių taikymui,

         PRIĖMĖ ŠĮ SPRENDIMĄ:
   1 straipsnis
   Nukrypstant nuo Sutarties 90 straipsnio, Prancūzijai leidžiama savo žemyninėje dalyje tradiciniam užjūrio departamentuose gaminamam romui toliau taikyti mažesnį akcizo tarifą nei visas akcizo tarifas alkoholiui, nustatytas Direktyvos 92/84/EEB 3 straipsnyje.
   2 straipsnis
   1 straipsnyje nurodyta nukrypti leidžianti nuostata taikoma tik romui, kurio apibrėžimas yra pateiktas 1989 m. gegužės 29 d. Tarybos reglamento (EEB) Nr. 1576/89, nustatančio bendrąsias spiritinių gėrimų apibrėžimo, apibūdinimo ir pateikimo taisykles (5), 1 straipsnio 4 dalies a punkte, kuris užjūrio departamentuose yra gaminamas iš cukranendrių, auginamų romo gamybos vietoje, ir kurio sudėtyje kitokių nei etilo ir metilo alkoholis lakiųjų medžiagų viename gryno alkoholio hektolitre yra 225 gramai ar daugiau ir kurio faktinė tūrinė alkoholio koncentracija yra lygi ar didesnė nei 40 %.
   3 straipsnis
   1.   2 straipsnyje nurodytam produktui taikytinas sumažintas akcizo tarifas taikomas tik 108 000 hektolitrų gryno alkoholio per metus kvotai.
   2.   Sumažintas tarifas gali būti mažesnis negu Direktyvoje 92/84/EEB nustatytas minimalus akcizo alkoholiui tarifas, tačiau negali būti daugiau kaip 50 % mažesnis už standartinį nacionalinį akcizo tarifą alkoholiui.
   4 straipsnis
   Ne vėliau kaip iki 2010 m. birželio 30 d. Prancūzija pateikia Komisijai ataskaitą, kad ji galėtų įvertinti, ar tebėra priežastys, pateisinančios sumažinto tarifo taikymą, ir prireikus įvertinti, ar, atsižvelgiant į rinkos pokyčius, reikia koreguoti kvotą.
   5 straipsnis
   Šis sprendimas taikomas nuo 2007 m. sausio 1 d. iki 2012 m. gruodžio 31 d.
   6 straipsnis
   1.   2002 m. vasario 18 d. Tarybos sprendimas Nr. 2002/166/EB panaikinamas.
   2.   Nuorodos į panaikintą sprendimą laikomos nuorodomis į šį sprendimą.
   7 straipsnis
   Šis sprendimas skirtas Prancūzijos Respublikai.

      Priimta Liuksemburge, 2007 m. spalio 9 d.

            Tarybos vardu

            Pirmininkas

         F. TEIXEIRA DOS SANTOS

      (1)  2007 m. rugsėjo 25 d. nuomonė. Dar nepaskelbta Oficialiajame leidinyje.

      (2)  OL L 55, 2002 2 26, p. 33.

      (3)  OL L 316, 1992 10 31, p. 29.

      (4)  OL L 42, 2006 2 14, p. 1. Reglamentas su pakeitimais, padarytais Reglamentu (EB) Nr. 2013/2006 (OL L 384, 2006 12 29, p. 13).

      (5)  OL L 160, 1989 6 12, p. 1. Reglamentas su paskutiniais pakeitimais, padarytais 2005 m. Stojimo aktu.


title: 2013/37/ES: 2013 m. sausio 14 d. Tarybos sprendimas, kuriuo iš dalies keičiamos Tarybos darbo tvarkos taisyklės

text:
19.1.2013

               LT

               Europos Sąjungos oficialusis leidinys

               L 16/16

         TARYBOS SPRENDIMAS
   2013 m. sausio 14 d.
   kuriuo iš dalies keičiamos Tarybos darbo tvarkos taisyklės
   (2013/37/ES)
   EUROPOS SĄJUNGOS TARYBA,
   atsižvelgdama į Europos Sąjungos sutartį,
   atsižvelgdama į Sutartį dėl Europos Sąjungos veikimo,
   atsižvelgdama į Tarybos darbo tvarkos taisyklių (1) III priedo 2 straipsnio 2 dalį,
   kadangi:

               (1)

               prie Sutarčių pridėto Protokolo (Nr. 36) dėl pereinamojo laikotarpio nuostatų 3 straipsnio 3 dalies pirmoje ir ketvirtoje pastraipose nustatyta, kad iki 2014 m. spalio 31 d., kai Tarybai reikia aktą priimti kvalifikuota balsų dauguma, ir jei to reikalauja Tarybos narys, patikrinama, ar kvalifikuotą balsų daugumą sudarančios valstybės narės atstovauja ne mažiau kaip 62 % bendro Sąjungos gyventojų skaičiaus;

               (2)

               tas procentas apskaičiuojamas remiantis Tarybos darbo tvarkos taisyklių (toliau – Darbo tvarkos taisyklės) III priedo 1 straipsnyje nurodytais gyventojų skaičiais;

               (3)

               Darbo tvarkos taisyklių III priedo 2 straipsnio 2 dalyje nustatyta, kad nuo kiekvienų metų sausio 1 d. Taryba, remdamasi praėjusių metų rugsėjo 30 d. Europos Sąjungos statistikos tarnybos turimais duomenimis, patikslina to priedo 1 straipsnyje nurodytus skaičius;

               (4)

               todėl Darbo tvarkos taisyklės 2013 m. turėtų būti atitinkamai iš dalies pakeistos,

         PRIĖMĖ ŠĮ SPRENDIMĄ:
   1 straipsnis
   Darbo tvarkos taisyklių III priedo 1 straipsnis pakeičiamas taip:

      „1 straipsnis
      Taikant ES sutarties 16 straipsnio 5 dalį ir prie Sutarčių pridėto Protokolo (Nr. 36) dėl pereinamojo laikotarpio nuostatų 3 straipsnio 3 ir 4 dalis, kiekvienos valstybės narės bendras gyventojų skaičius laikotarpiu nuo 2013 m. sausio 1 d. iki 2013 m. gruodžio 31 d. yra toks:

                  Valstybė narė

                  Gyventojų skaičius
                  (× 1 000)

                  Vokietija

                  81 843,7

                  Prancūzija

                  65 397,9

                  Jungtinė Karalystė

                  62 989,6

                  Italija

                  60 820,8

                  Ispanija

                  46 196,3

                  Lenkija

                  38 538,4

                  Rumunija

                  21 355,8

                  Nyderlandai

                  16 730,3

                  Graikija

                  11 290,9

                  Belgija

                  11 041,3

                  Portugalija

                  10 541,8

                  Čekija

                  10 505,4

                  Vengrija

                  9 957,7

                  Švedija

                  9 482,9

                  Austrija

                  8 443,0

                  Bulgarija

                  7 327,2

                  Danija

                  5 580,5

                  Slovakija

                  5 404,3

                  Suomija

                  5 401,3

                  Airija

                  4 582,8

                  Lietuva

                  3 007,8

                  Slovėnija

                  2 055,5

                  Latvija

                  2 041,8

                  Estija

                  1 339,7

                  Kipras

                  862,0

                  Liuksemburgas

                  524,9

                  Malta

                  416,1

                  Iš viso

                  503 679,7

                  Mažiausias skaičius (62 %)

                  312 281,4“

   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 2013 m. sausio 1 d.

      Priimta Briuselyje 2013 m. sausio 14 d.

            Tarybos vardu

            Pirmininkas

         E. GILMORE

      (1)  2009 m. gruodžio 1 d. Tarybos sprendimas 2009/937/ES, patvirtinantis Tarybos darbo tvarkos taisykles (OL L 325, 2009 12 11, p. 35).


title: 2005 m. kovo 14 d. Tarybos sprendimas 2005/447/BUSP, dėl Europos Sąjungos ir Argentinos Respublikos susitarimo dėl Argentinos Respublikos dalyvavimo Europos Sąjungos karinėje krizių valdymo operacijoje Bosnijoje ir Hercegovinoje (operacija Althea)

text:
18.6.2005

               LT

               Europos Sąjungos oficialusis leidinys

               L 156/21

         TARYBOS SPRENDIMAS 2005/447/BUSP
   2005 m. kovo 14 d.
   dėl Europos Sąjungos ir Argentinos Respublikos susitarimo dėl Argentinos Respublikos dalyvavimo Europos Sąjungos karinėje krizių valdymo operacijoje Bosnijoje ir Hercegovinoje (operacija Althea)
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 24 straipsnį,
   atsižvelgdama į pirmininkaujančios valstybės narės rekomendaciją,
   kadangi:

               (1)

               2004 m. liepos 12 d. Taryba priėmė Bendruosius veiksmus 2004/570/BUSP dėl Europos Sąjungos karinės operacijos Bosnijoje ir Hercegovinoje (1).

               (2)

               Minėtų bendrųjų veiksmų 11 straipsnio 3 dalyje numatyta, kad išsami trečiųjų valstybių dalyvavimo tvarka nustatoma susitarimu pagal Europos Sąjungos sutarties 24 straipsnį.

               (3)

               2004 m. rugsėjo 13 d. gavusi Tarybos leidimą, pirmininkaujanti valstybė narė, padedama generalinio sekretoriaus – vyriausiojo įgaliotinio, vedė derybas dėl Europos Sąjungos ir Argentinos Respublikos susitarimo dėl Argentinos Respublikos dalyvavimo Europos Sąjungos karinėje krizių valdymo operacijoje Bosnijoje ir Hercegovinoje (operacija Althea) sudarymo.

               (4)

               Susitarimas turėtų būti patvirtintas,

         NUSPRENDĖ:
   1 straipsnis
   Europos Sąjungos vardu patvirtinamas Europos Sąjungos ir Argentinos Respublikos susitarimas dėl Argentinos Respublikos dalyvavimo Europos Sąjungos karinėje krizių valdymo operacijoje Bosnijoje ir Hercegovinoje (operacija Althea).
   Susitarimo tekstas pridedamas prie šio sprendimo.
   2 straipsnis
   Tarybos pirmininkas yra įgaliojamas paskirti asmenį, įgaliotą pasirašyti Europos Sąjungą įpareigojantį Susitarimą.
   3 straipsnis
   Šis sprendimas įsigalioja jo priėmimo dieną.
   4 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2005 m. kovo 14 d.

            Tarybos vardu

            Pirmininkas

         F. BODEN

      (1)  OL L 252, 2004 7 28, p. 10.
   VERTIMAS
   Europos Sąjungos ir Argentinos Respublikos
   SUSITARIMAS
   dėl Argentinos Respublikos dalyvavimo Europos Sąjungos karinėje krizių valdymo operacijoje Bosnijoje ir Hercegovinoje (operacija Althea)
   EUROPOS SĄJUNGA (ES)
   ir
   ARGENTINOS RESPUBLIKA,
   toliau – Šalys,
   ATSIŽVELGDAMOS į:

               —

               tai, kad 2004 m. liepos 12 d. Europos Sąjungos Taryba priėmė Bendruosius veiksmus 2004/570/BUSP dėl Europos Sąjungos karinės operacijos Bosnijoje ir Hercegovinoje (1),

               —

               pakvietimą Argentinos Respublikai dalyvauti ES vadovaujamoje operacijoje,

               —

               sėkmingai baigtą pajėgų formavimo procesą ir ES operacijos vado bei ES karinio komiteto rekomendaciją susitarti dėl Argentinos Respublikos pajėgų dalyvavimo ES vadovaujamoje operacijoje,

               —

               2004 m. rugsėjo 21 d. Politinio ir saugumo komiteto sprendimą BiH/1/2004 (2) dėl Argentinos Respublikos prisidėjimo prie ES karinės operacijos Bosnijoje ir Hercegovinoje,

               —

               2004 m. rugsėjo 29 d. Politinio ir saugumo komiteto sprendimą BiH/3/2004 dėl prie ES karinės operacijos Bosnijoje ir Hercegovinoje prisidedančių valstybių komiteto įsteigimo (3),

         SUSITARĖ:
   1 straipsnis
   Dalyvavimas operacijoje
   1.   Argentinos Respublika prisideda prie 2004 m. liepos 12 d. Bendrųjų veiksmų 2004/570/BUSP dėl Europos Sąjungos karinės operacijos Bosnijoje ir Hercegovinoje ir bet kokių bendrųjų veiksmų arba sprendimų, kuriais Europos Sąjungos Taryba nusprendžia išplėsti ES karinę krizių valdymo operaciją, pagal šio Susitarimo nuostatas ir visus būtinus įgyvendinimo susitarimus.
   2.   Argentinos Respublikos indėlis į ES karinę krizių valdymo operaciją nepažeidžia Europos Sąjungos autonomijos priimant sprendimus.
   3.   Argentinos Respublika užtikrina, kad jos pajėgos ir personalas, dalyvaujantis ES karinėje krizių valdymo operacijoje, vykdo savo misiją pagal:

               —

               Bendruosius veiksmus 2004/570/BUSP ir galimus vėlesnius dalinius pakeitimus,

               —

               operacijos planą,

               —

               įgyvendinimo priemones.

         4.   Į operaciją nusiųstos Argentinos Respublikos pajėgos ir jos komandiruotas personalas vykdo savo pareigas ir elgiasi atsižvelgdami išimtinai į ES karinės krizių valdymo operacijos reikmes.
   5.   Argentinos Respublika laiku informuoja ES operacijos vadą apie visus jos dalyvavimo operacijoje pasikeitimus.
   2 straipsnis
   Pajėgų statusas
   1.   ES karinėje krizių valdymo operacijoje dalyvaujančių Argentinos Respublikos pajėgų ir personalo statusą reglamentuoja Europos Sąjungos ir priimančiosios šalies sutartos nuostatos dėl pajėgų statuso, jei tokios nuostatos yra.
   2.   Vadaviečių ar vadovavimo elementų, esančių už Bosnijos ir Hercegovinos ribų, pajėgų ir personalo statusą reglamentuoja susitarimai tarp konkrečių vadaviečių bei vadovavimo elementų ir Argentinos Respublikos.
   3.   Nepažeidžiant 1 dalyje nurodytų nuostatų dėl pajėgų statuso, Argentinos Respublikos pajėgos ir personalas, dalyvaujantis ES karinėje krizių valdymo operacijoje, priklauso Argentinos Respublikos jurisdikcijai.
   4.   Argentinos Respublika yra atsakinga už reagavimą į visas su dalyvavimu ES karinėje krizių valdymo operacijoje susijusias pretenzijas, pateikiamas jos pajėgų ir personalo ar susijusias su pajėgomis ar personalu. Argentinos Respublika yra atsakinga už bet kokio ieškinio, ypač teisinio ar drausminio, pateikimą bet kuriam savo pajėgų ir personalo nariui pagal savo įstatymus ir kitus teisės aktus.
   5.   Argentinos Respublika įsipareigoja pareikšti apie pretenzijų bet kuriai valstybei, dalyvaujančiai ES karinėje krizių valdymo operacijoje, atsisakymą ir tai padaryti pasirašydama šį Susitarimą.
   6.   Europos Sąjunga įsipareigoja užtikrinti, kad valstybės narės pareikš apie pretenzijų dėl Argentinos Respublikos dalyvavimo ES karinėje krizių valdymo operacijoje atsisakymą ir tai padarys pasirašydamos šį Susitarimą.
   3 straipsnis
   Įslaptinta informacija
   1.   Argentinos Respublika imasi atitinkamų priemonių užtikrinti, kad ES įslaptinta informacija būtų saugoma pagal Europos Sąjungos Tarybos saugumo nuostatus, pateiktus 2001 m. kovo 19 d. Tarybos sprendime 2001/264/EB (4), ir pagal kompetentingų institucijų, įskaitant ES operacijos vadą, tolimesnius nurodymus.
   2.   Jei ES ir Argentinos Respublika yra sudariusios susitarimą dėl saugumo procedūrų keičiantis įslaptinta informacija, tokio susitarimo nuostatos taikomos ES karinės krizių valdymo operacijos metu.
   4 straipsnis
   Vadovavimo tvarka
   1.   Visos ES karinėje krizių valdymo operacijoje dalyvaujančios pajėgos ir personalas išlieka visiškai pavaldūs savo nacionalinėms valdžios institucijoms.
   2.   Operacinį ir taktinį vadovavimą savo pajėgoms ir personalui ir (arba) jų kontrolę nacionalinės valdžios institucijos perduoda ES operacijos vadui. ES operacijos vadas turi teisę deleguoti savo įgaliojimus.
   3.   Vykdant einamąjį vadovavimą operacijai, Argentinos Respublika turi tokias pačias teises ir pareigas, kokias turi ir dalyvaujančios Europos Sąjungos valstybės narės.
   4.   ES operacijos vadas, pasikonsultavęs su Argentinos Respublika, bet kuriuo metu gali pareikalauti nutraukti Argentinos Respublikos dalyvavimą.
   5.   Argentinos Respublika paskiria vyresnįjį karinį atstovą (VKA), kuris ES karinėje krizių valdymo operacijoje atstovaus jos nacionaliniam kontingentui. VKA visais klausimais, susijusiais su operacija, konsultuojasi su ES pajėgų vadu ir atsako už kasdienę kontingento drausmę.
   5 straipsnis
   Finansiniai aspektai
   1.   Argentinos Respublika prisiima padengti visas savo dalyvavimo operacijoje išlaidas, jeigu tokios išlaidos nepatenka į bendrą finansavimą, kaip numatyta šio Susitarimo 1 straipsnio 1 dalyje minimuose teisiniuose dokumentuose, taip pat 2004 m. vasario 23 d. Tarybos sprendime 2004/197/BUSP, nustatančiame ES karinio ar gynybinio pobūdžio operacijų bendrųjų išlaidų finansavimo administravimo mechanizmą (5).
   2.   Valstybės (-ių), kurioje (-se) vykdoma operacija, fizinių arba juridinių asmenų mirties, sužalojimo, netekties atveju arba jiems patyrus žalą, Argentinos Respublika, nustačius jos atsakomybę, sumoka kompensaciją laikydamasi Susitarimo 2 straipsnio 1 dalyje nurodytų nuostatų dėl pajėgų statuso, jei tokios yra.
   6 straipsnis
   Susitarimai dėl šio Susitarimo įgyvendinimo
   Europos Sąjungos Tarybos generalinis sekretorius-vyriausiasis įgaliotinis bendrai užsienio ir saugumo politikai ir atitinkamos Argentinos Respublikos valdžios institucijos sudaro šiam Susitarimui įgyvendinti būtinus techninius ir administracinius susitarimus.
   7 straipsnis
   Įsipareigojimų nesilaikymas
   Jei viena iš Šalių nesilaiko pirmesniuose straipsniuose nustatytų savo įsipareigojimų, kita Šalis turi teisę nutraukti šį Susitarimą, pranešusi apie tai prieš vieną mėnesį.
   8 straipsnis
   Ginčų sprendimas
   Ginčus dėl šio Susitarimo aiškinimo ar taikymo Šalys sprendžia diplomatinėmis priemonėmis.
   9 straipsnis
   Įsigaliojimas
   1.   Šis Susitarimas įsigalioja jo pasirašymo dieną.
   2.   Šis Susitarimas galioja visą Argentinos Respublikos dalyvavimo operacijoje laiką.

      Priimta Briuselyje, 2005 m. birželio 9 d. keturiais egzemplioriais anglų kalba.

            Europos Sąjungos vardu

            Argentinos Respublikos vardu

      (1)  OL L 252, 2004 7 28, p. 10.

      (2)  OL L 324, 2004 10 27, p. 20.

      (3)  OL L 325, 2004 10 28, p. 64. Sprendimas su pakeitimais, padarytais Sprendimu BiH/5/2004 (OL L 357, 2004 12 2, p. 39).

      (4)  OL L 101, 2001 4 11, p. 1. Sprendimas su pakeitimais, padarytais Sprendimu 2004/194/EB (OL L 63, 2004 2 28, p. 48).

      (5)  OL L 63, 2004 2 28, p. 68.
   DEKLARACIJOS,
   nurodytos Susitarimo 2 straipsnio 5 ir 6 dalyse
   ES valstybių narių deklaracija:
   „2004 m. liepos 12 d. ES Bendruosius veiksmus 2004/570/BUSP dėl Europos Sąjungos karinės operacijos Bosnijoje ir Hercegovinoje taikančios ES valstybės narės stengsis tiek, kiek joms tai leidžia jų vidaus teisinės sistemos, kiek galima atsisakyti galimų pretenzijų Argentinos Respublikai dėl jų personalo sužalojimo, mirties arba ES krizių valdymo operacijos metu naudojamam joms priklausančiam turtui padarytos žalos ar praradimo tais atvejais, kai sužalojimą, mirtį, žalą arba praradimą:

               —

               sukėlė Argentinos Respublikos personalas, vykdantis su ES krizių valdymo operacija susijusias pareigas, išskyrus didelio neatsargumo ar tyčinio nusižengimo atvejus, arba

               —

               atsirado naudojant Argentinos Respublikai priklausantį turtą, jeigu tas turtas buvo naudotas vykdant operaciją, išskyrus šį turtą naudojusio Argentinos Respublikos ES krizių valdymo operacijos personalo didelio neatsargumo ar tyčinio nusižengimo atvejus.“.

         Argentinos Respublikos deklaracija:
   „2004 m. liepos 12 d. ES Bendruosius veiksmus 2004/570/BUSP dėl Europos Sąjungos karinės operacijos Bosnijoje ir Hercegovinoje taikanti Argentinos Respublika stengsis tiek, kiek jai tai leidžia jos vidaus teisinė sistema, kiek galima atsisakyti galimų pretenzijų kitai ES krizių valdymo operacijoje dalyvaujančiai valstybei dėl savo personalo sužalojimo, mirties arba ES krizių valdymo operacijų metu naudojamam jai priklausančiam turtui padarytos žalos ar praradimo tais atvejais, kai sužalojimą, mirtį, žalą arba praradimą:

               —

               sukėlė personalas, vykdantis su ES krizių valdymo operacija susijusias pareigas, išskyrus didelio neatsargumo ar tyčinio nusižengimo atvejus,

               —

               atsirado naudojant ES krizių valdymo operacijoje dalyvaujančioms valstybėms priklausantį turtą, jeigu tas turtas buvo naudotas vykdant operaciją, išskyrus šį turtą naudojusio ES krizių valdymo operacijos personalo didelio neatsargumo ar tyčinio nusižengimo atvejus.“.


title: 2015 m. kovo 2 d. Tarybos sprendimas (ES) 2015/334, kuriuo iš dalies keičiamas Taryboje posėdžiavusių Europos Sąjungos valstybių narių vyriausybių atstovų vidaus susitarimas dėl Europos Sąjungos pagalbos finansavimo pagal 2014–2020 m. daugiametę finansinę programą vadovaujantis AKR ir ES partnerystės susitarimu ir dėl finansinės paramos skyrimo užjūrio šalims ir teritorijoms, kurioms taikoma Sutarties dėl Europos Sąjungos veikimo ketvirtoji dalis

text:
3.3.2015

               LT

               Europos Sąjungos oficialusis leidinys

               L 58/75

         TARYBOS SPRENDIMAS (ES) 2015/334
   2015 m. kovo 2 d.
   kuriuo iš dalies keičiamas Taryboje posėdžiavusių Europos Sąjungos valstybių narių vyriausybių atstovų vidaus susitarimas dėl Europos Sąjungos pagalbos finansavimo pagal 2014–2020 m. daugiametę finansinę programą vadovaujantis AKR ir ES partnerystės susitarimu ir dėl finansinės paramos skyrimo užjūrio šalims ir teritorijoms, kurioms taikoma Sutarties dėl Europos Sąjungos veikimo ketvirtoji dalis
   EUROPOS SĄJUNGOS TARYBA,
   atsižvelgdama į Europos Sąjungos sutartį,
   atsižvelgdama į Sutartį dėl Europos Sąjungos veikimo,
   atsižvelgdama į 2000 m. birželio 23 d. Kotonu pasirašytą Afrikos, Karibų jūros ir Ramiojo vandenyno valstybių grupės ir Europos bendrijos bei jos valstybių narių partnerystės susitarimą,
   atsižvelgdama į Taryboje posėdžiavusių Europos Sąjungos valstybių narių vyriausybių atstovų vidaus susitarimą dėl Europos Sąjungos pagalbos finansavimo pagal 2014–2020 m. daugiametę finansinę programą vadovaujantis AKR ir ES partnerystės susitarimu ir dėl finansinės paramos skyrimo užjūrio šalims ir teritorijoms, kurioms taikoma Sutarties dėl Europos Sąjungos veikimo ketvirtoji dalis (toliau – vidaus susitarimas) (1), ypač į jo 1 straipsnio 7 dalį ir 8 straipsnio 4 dalį,
   atsižvelgdama į Aktą dėl Kroatijos stojimo, ypač į C bendrą deklaraciją dėl Europos plėtros fondo,
   atsižvelgdama į Europos Komisijos pasiūlymą,
   kadangi:

               (1)

               remiantis prie Akto dėl Kroatijos stojimo pridėta C bendra deklaracija, įstojusi į Sąjungą, Kroatija prisijungs prie Europos plėtros fondo įsigaliojus naujai daugiametei bendradarbiavimo finansavimo programai ir prisidės prie jo nuo antrų kalendorinių metų po jos įstojimo sausio 1 d.;

               (2)

               Kroatijos Respublika įstojo į Europos Sąjungą 2013 m. liepos 1 d.;

               (3)

               pagal vidaus susitarimo 1 straipsnio 7 dalį to straipsnio 2 dalies a punkte nurodytas įnašų paskirstymas, kuriame šiuo metu nurodytos tik numatytos Kroatijos skirtinos sumos, iš dalies keičiamas Tarybos sprendimu, jei nauja valstybė įstoja į Sąjungą;

               (4)

               vadovaujantis vidaus susitarimo 8 straipsnio 4 dalimi, jo 8 straipsnio 2 dalyje pateikta balsų skaičiavimo lentelė, kurioje šiuo metu nurodytas tik numatytas Kroatijos balsų skaičius, ir vidaus susitarimo 8 straipsnio 3 dalyje nurodyta kvalifikuota balsų dauguma iš dalies keičiama Tarybos sprendimu, jei nauja valstybė įstoja į Sąjungą;

               (5)

               įnašai ir balsų skaičius turėtų būti patvirtinti,

         PRIĖMĖ ŠĮ SPRENDIMĄ:
   1 straipsnis
   Vidaus susitarimo 1 straipsnio 2 dalies a punkte nustatytas Kroatijos įnašų dydis ir įnašas į vienuoliktąjį Europos plėtros fondą, taip pat vidaus susitarimo 8 straipsnio 2 dalyje nustatyta balsų skaičiavimo lentelė Europos plėtros fondo komitete yra patvirtinami.
   2 straipsnis
   Vidaus susitarimas iš dalies keičiamas taip:

               1)

               1 straipsnio 2 dalies a punkte pateiktoje lentelėje eilutėje, skirtoje Kroatijai, skliausteliai ir žvaigždutė po žodžio „Kroatija“ ir lentelės apačioje esanti išnaša „(*) Numatoma suma.“ išbraukiami.

               2)

               8 straipsnio 2 dalyje, lentelėje išbraukiama:

                           a)

                           skliausteliai ir žvaigždutė po žodžio „Kroatija“ ir laužtiniai skliaustai tos pačios eilutės antroje skiltyje;

                           b)

                           išnaša „(*) Numatytas balsas“;

                           c)

                           eilutė „Iš viso ES-27“, „998“;

                           d)

                           skliausteliai ir žvaigždutė bei laužtiniai skliaustai eilutėje „Iš viso ES-28 (*) [1 000]“.

               3)

               8 straipsnio 3 dalis pakeičiama taip:
               „3.   EPF komitetas sprendimus priima kvalifikuota 721 iš 1 000 balsų dauguma; sprendimas laikomas priimtu, jeigu už jį balsuoja bent 15 valstybių narių. Blokuojančią mažumą sudaro 280 balsų.“

         3 straipsnis
   Šis sprendimas įsigalioja kitą dieną po jo priėmimo.

      Priimta Briuselyje 2015 m. kovo 2 d.

            Tarybos vardu

            Pirmininkė

         D. REIZNIECE-OZOLA

      (1)  OL L 210, 2013 8 6, p. 1.


title: 2008/50/EB: 2007 m. gruodžio 13 d. Komisijos sprendimas, nustatantis išsamias Europos Parlamento ir Tarybos reglamento (EB) Nr. 1367/2006 dėl Orhuso konvencijos nuostatų, susijusių su administracinių aktų peržiūrėjimo vidaus tvarka prašymais, taikymo taisykles

text:
16.1.2008

               LT

               Europos Sąjungos oficialusis leidinys

               L 13/24

      KOMISIJOS SPRENDIMAS

   2007 m. gruodžio 13 d.
   nustatantis išsamias Europos Parlamento ir Tarybos reglamento (EB) Nr. 1367/2006 dėl Orhuso konvencijos nuostatų, susijusių su administracinių aktų peržiūrėjimo vidaus tvarka prašymais, taikymo taisykles
   (2008/50/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2006 m. rugsėjo 6 d. Europos Parlamento ir Tarybos reglamentą (EB) Nr. 1367/2006 dėl Orhuso konvencijos dėl teisės gauti informaciją, visuomenės dalyvavimo priimant sprendimus ir teisės kreiptis į teismus aplinkosaugos klausimais nuostatų taikymo Bendrijos institucijoms ir organams (1), ypač į jo 11 straipsnio 2 dalį,
   kadangi:

               (1)

               Reglamente (EB) Nr. 1367/2006 numatytas Orhuso konvencijos nuostatų taikymas Bendrijos institucijoms ir organams.

               (2)

               To reglamento IV antraštinėje dalyje išdėstytos administracinių aktų arba administracinio neveikimo atvejų peržiūrėjimo vidaus tvarka nuostatos, kurioms taikyti reikalingos išsamios taisyklės dėl prašymų turinio ir pateikimo būdo.

               (3)

               Reglamento (EB) Nr. 1367/2006 11 straipsnio 1 dalyje išdėstyti kriterijai, pagal kuriuos, remiantis šio reglamento 10 straipsniu, nevyriausybinėms organizacijoms suteikiama teisė Bendrijos lygmeniu teikti peržiūrėjimo vidaus tvarka prašymus ir kurių skaidriam ir nuosekliam taikymui užtikrinti reikalingos išsamios taisyklės dėl įrodymų, teiktinų su prašymu, atsakymų į prašymus pateikimo termino nustatymo ir Bendrijos institucijų ir organų bendradarbiavimo.

               (4)

               Kad būtų užtikrintas nuoseklus Reglamento (EB) Nr. 1367/2006 11 straipsnio taikymas, šis sprendimas turėtų būti taikomas nuo 2007 m. birželio 28 d.,

         NUSPRENDĖ:
   I   SKYRIUS
   1 straipsnis
   Peržiūrėjimo vidaus tvarka prašymo turinys
   Administracinio akto arba administracinio neveikimo atvejo peržiūrėjimo vidaus tvarka prašymą pagal Reglamento (EB) Nr. 1367/2006 10 straipsnį teikianti bet kuri nevyriausybinė organizacija:

               1)

               tiksliai nurodo administracinį aktą arba įtariamą administracinio neveikimo atvejį, kurį prašoma peržiūrėti, ir aplinkos apsaugos teisės nuostatas, kurių, nevyriausybinės organizacijos nuomone, nesilaikoma;

               2)

               išdėsto priežastis, dėl kurių teikiamas prašymas;

               3)

               pateikia atitinkamą tas priežastis patvirtinančią informaciją ir dokumentus;

               4)

               tiksliai nurodo vieno asmens, kuris įgaliotas atstovauti nevyriausybinei organizacijai trečiųjų šalių atžvilgiu, vardą, pavardę ir kontaktinius duomenis, kad ginčo atveju būtų galima pateikti peržiūrėjimo vidaus tvarka prašymą;

               5)

               pateikia teisės teikti prašymą pagal 3 straipsnį įrodymus.

         2 straipsnis
   Prašymų pateikimas
   Administracinio akto arba administracinio neveikimo peržiūrėjimo vidaus tvarka prašymai siunčiami paštu, faksu arba elektroniniu paštu asmeniui(-ims) arba skyriui(-iams), kuriuos tuo tikslu paskiria atitinkama Bendrijos institucija ar organas.
   To(-ų) asmens(-ų) ar skyriaus(-ių) kontaktiniai duomenys skelbiami visuomenei visomis tinkamomis priemonėmis.
   II   SKYRIUS
   3 straipsnis
   Teisės teikti peržiūrėjimo vidaus tvarka prašymą suteikimo nevyriausybinėms organizacijoms kriterijai
   1.   Nevyriausybinė organizacija, teikianti administracinio akto ar administracinio neveikimo atvejo peržiūrėjimo vidaus tvarka prašymą, kaip nurodyta Reglamento (EB) Nr. 1367/2006 10 straipsnyje, pateikia šio sprendimo priede išvardintus dokumentus, įrodančius, kad ji atitinka to reglamento 11 straipsnio 1 dalyje išdėstytus kriterijus.
   Jeigu kurių nors iš šių dokumentų neįmanoma pateikti dėl priežasčių, kurios nepriklauso nuo nevyriausybinės organizacijos, ta organizacija gali pateikti kitus lygiaverčius įrodančius dokumentus.
   2.   Jeigu pagal dokumentus, nurodytus priedo 1, 2 ir 3 punktuose, nėra aišku, kad dalykas, dėl kurio teikiamas peržiūrėjimo vidaus tvarka prašymas, atitinka nevyriausybinės organizacijos tikslus ir veiklą, ta organizacija pateikia kitus dokumentus, įrodančius atitiktį šiam kriterijui.
   3.   Jeigu pagal kitus dokumentus, nurodytus priedo 1, 2 ir 3 punktuose, nėra aišku, kad nevyriausybinė organizacija nepriklausoma ir nesiekianti pelno, organizacija tuo tikslu pateikia pareiškimą, pasirašytą tos nevyriausybinės organizacijos asmens, turinčio teisę pasirašyti.
   4 straipsnis
   Teisės teikti peržiūrėjimo vidaus tvarka prašymą suteikimo nevyriausybinėms organizacijoms vertinimas
   1.   Siekdami įsitikinti, kad nevyriausybinė organizacija atitinka Reglamento (EB) Nr. 1367/2006 11 straipsnio 1 dalyje išvardintus kriterijus, atitinkama Bendrijos institucija ar organas įvertina pagal šio sprendimo 1 ir 3 straipsnius pateiktą informaciją.
   2.   Jeigu pagal tą informaciją atitinkama Bendrijos institucija ar organas negali išsamiai įvertinti, ar nevyriausybinė organizacija atitinka Reglamento (EB) Nr. 1367/2006 11 straipsnio 1 dalyje išdėstytus kriterijus, tokia institucija ar organas paprašo, kad organizacija pateiktų papildomus dokumentus ar informaciją per priimtiną laikotarpį, kurį nurodo Bendrijos institucija ar organas. Tuo laikotarpiu atidedami reglamento 10 straipsnyje nurodyti terminai.
   3.   Jeigu reikia, atitinkama Bendrijos institucija ar organas gali konsultuotis su nevyriausybinės organizacijos įregistravimo arba įkūrimo šalies nacionalinėmis institucijomis, kad patikrintų ir įvertintų tos organizacijos pateiktą informaciją.
   5 straipsnis
   Administracinis bendradarbiavimas
   Bendrijos institucijos ir organai bendradarbiauja, kad būtų užtikrintas skaidrus ir nuoseklus šio sprendimo taikymas.
   Jos keičiasi informacija apie tai, kurios nevyriausybinės organizacijos pripažintos turinčiomis teisę teikti peržiūrėjimo vidaus tvarka prašymą.
   6 straipsnis
   Taikymo data
   Šis sprendimas taikomas nuo 2007 m. birželio 28 d.

      Priimta Briuselyje, 2007 m. gruodžio 13 d.

            Komisijos vardu

         Stavros DIMAS

            Komisijos narys

      (1)  OL L 264, 2006 9 25, p. 13.

      PRIEDAS
      Dokumentų, teiktinų pagal 3 straipsnio 1 dalį, sąrašas

                  1.

                  Nevyriausybinės organizacijos statutas arba įstatai, arba kitas dokumentas, pagal nacionalinę praktiką turintis tokią pačią galią, jeigu nevyriausybinė organizacija yra šalyje, kurioje pagal nacionalinę teisę nereikalaujama ir nenumatoma, kad nevyriausybinė organizacija priimtų statutą arba įstatus.

                  2.

                  Nevyriausybinės organizacijos paskutinių dvejų metų metinės veiklos ataskaitos.

                  3.

                  Tuo atveju, kai nevyriausybinės organizacijos įsteigtos šalyse, kuriose tokias procedūras atlikti būtina, kad nevyriausybinė organizacija įgytų juridinio asmens statusą, pateikiama teisinės registracijos nacionalinėse institucijose dokumento kopija (viešojo registro išrašo, oficialaus leidinio arba kito atitinkamo dokumento kopija).

                  4.

                  Jeigu reikia, pateikiami dokumentai, patvirtinantys, kad Bendrijos institucija ar organas anksčiau yra pripažinę nevyriausybinę organizaciją turinčia teisę teikti peržiūrėjimo vidaus tvarka prašymą.


title: 2002/264/: 2002 m. gruodžio 18 d.  ELPA Priežiūros institucijos sprendimas Nr. 264/02/KOL trisdešimt septintą kartą iš dalies keičiantis procedūrines ir esmines taisykles valstybės pagalbos srityje, įtraukiant naują 22 skyrių  Sanavimo ir restruktūrizavimo pagalba ir pagalba uždarymui plieno sektoriuje

text:
25.5.2006

               LT

               Europos Sąjungos oficialusis leidinys

               L 139/24

      ELPA PRIEŽIŪROS INSTITUCIJOS SPRENDIMAS

   Nr. 264/02/KOL
   2002 m. gruodžio 18 d.
   trisdešimt septintą kartą iš dalies keičiantis procedūrines ir esmines taisykles valstybės pagalbos srityje, įtraukiant naują 22 skyrių „Sanavimo ir restruktūrizavimo pagalba ir pagalba uždarymui plieno sektoriuje“
   ELPA PRIEŽIŪROS INSTITUCIJA,
   ATSIŽVELGDAMA į Europos ekonominės erdvės susitarimą (1), ypač į jo 61–63 straipsnius,
   ATSIŽVELGDAMA į ELPA šalių susitarimą dėl Priežiūros institucijos ir Teisingumo Teismo įsteigimo (2), ypač į jo 24 straipsnį ir 3 protokolo 1 straipsnį,
   KADANGI pagal Institucijos ir Teismo susitarimo 24 straipsnį ELPA priežiūros institucija įgyvendina EEE susitarimo nuostatas dėl valstybės pagalbos,
   KADANGI pagal Institucijos ir Teismo susitarimo 5 straipsnio 2 dalies b punktą ELPA priežiūros institucija skelbia pranešimus arba gaires dėl EEE susitarime nagrinėjamų klausimų, jei tai konkrečiai numatyta EEE susitarime arba Institucijos ir Teismo susitarime, arba jei ELPA priežiūros institucija mano, kad tai yra reikalinga,
   PRISIMINDAMA Procedūrines ir esmines taisykles valstybės pagalbos srityje (3), ELPA priežiūros institucijos priimtas 1994 m. sausio 19 d. (4),
   KADANGI 2002 m. kovo 7 d. Europos Komisija priėmė naują komunikatą (5), nustatantį principus, pagal kuriuos bus vertinama sanavimo ir restruktūrizavimo pagalba ir pagalba uždarymui plieno sektoriuje,
   KADANGI šis komunikatas taip pat svarbus ir Europos ekonominei erdvei,
   KADANGI visoje Europos ekonominėje erdvėje būtina užtikrinti vienodą EEE valstybės pagalbos taisyklių taikymą,
   KADANGI pagal EEE susitarimo XV priedo pabaigoje esančio skyriaus „BENDRA INFORMACIJA“ II punktą, siekiant užtikrinti vienodas konkurencijos sąlygas, ELPA priežiūros institucija, pasitarusi su Komisija, turi priimti teisės aktus, kurie atitiktų EB Komisijos priimtus aktus,
   PASITARUSI su Europos Komisija,
   PRISIMINDAMA, kad šiuo klausimu ELPA priežiūros institucija tarėsi su ELPA valstybėmis 2001 m. spalio 19 d. vykusiame daugiašaliame susitikime,
   NUSPRENDĖ:

               1.

               Pakeisti Valstybės pagalbos taisykles įtraukiant naują 22 skyrių „Sanavimo ir restruktūrizavimo pagalba ir pagalba uždarymui plieno sektoriuje“, kurio tekstas pateikiamas šio sprendimo I priede.

               2.

               ELPA valstybėms pranešama laišku, kartu pridedant šio sprendimo ir jo I priedo kopijas. ELPA valstybių prašoma per 20 darbo dienų pareikšti, ar jos pritaria I priede pateiktoms siūlomoms priemonėms, žr. taip pat I priedo 22.4 dalį.

               3.

               Pagal EEE susitarimo 27 protokolo d punktą informuoti Europos Komisiją, išsiunčiant jai šio sprendimo ir jo I priedo kopijas.

               4.

               ELPA valstybėms pareiškus pritarimą reikiamoms priemonėms, sprendimas ir jo I priedas skelbiami Europos Bendrijų oficialiojo leidinio EEE dalyje ir EEE priede.

               5.

               Sprendimas yra autentiškas anglų kalba.

      Priimta Briuselyje, 2002 m. gruodžio 18 d.

            ELPA priežiūros institucijos vardu

            Pirmininkas

         Einar M. BULL

         Hannes HAFSTEIN

            Kolegijos narys

      (1)  Toliau – EEE susitarimas.

      (2)  Toliau – Institucijos ir Teismo susitarimas.

      (3)  Toliau – Valstybės pagalbos gairės.

      (4)  Pirmą kartą paskelbtos OL L 231, 1994 9 3, EEE priede Nr. 32.

      (5)  OL C 70, 2002 3 19, p. 8.

      PRIEDAS

         „22.   SANAVIMO IR RESTRUKTŪRIZAVIMO PAGALBA IR PAGALBA UŽDARYMUI PLIENO SEKTORIUJE
         22.1.   SANAVIMO IR RESTRUKTŪRIZAVIMO PAGALBA SUNKUMUS PATIRIANČIOMS ĮMONĖMS
         Sanavimo ir restruktūrizavimo pagalba sunkumus patiriančioms įmonėms plieno sektoriuje, apibrėžiamoms Regioninės pagalbos dideliems investiciniams projektams daugiasektorės pamatų sistemos B priede, yra nesuderinama su bendrosios rinkos nuostatomis.
         22.2.   PAGALBA UŽDARYMUI

                     1)

                     Pagalba, skirta skatinti tam tikrą ekonominę veiklą, gali būti suderinama su bendrosios rinkos nuostatomis. Toliau išvardyta pagalba plieno pramonės įmonėms, apibrėžiamoms Daugiasektorės pamatų sistemos B priede, gali būti laikoma suderinama su bendrosios rinkos nuostatomis:

                     2)

                     pagalba, skirta padengti plieno įmonių mokamas išmokas atleidžiamiems arba į ankstyvąją pensiją išeinantiems darbuotojams, su sąlyga, kad:

                                 —

                                 išmokos yra tiesiogiai susiję su visišku ar daliniu plieno gamyklų uždarymu ir tvirtinant pagalbą į tas išmokas dar nebuvo atsižvelgta,

                                 —

                                 išmokos neviršija įprastinių pagal ELPA valstybėse galiojančias taisykles mokamų išmokų,

                                 —

                                 pagalba neviršija 50 % tų išmokų.

                     3)

                     pagalba plieno įmonėms, kurios visam laikui nutraukia plieno produktų gamybą, su sąlyga, kad:

                                 —

                                 jos tapo atskiru juridiniu subjektu iki 2002 m. sausio 1 d.,

                                 —

                                 iki pranešimo apie pagalbą jos nuolat gamino plieno produktus,

                                 —

                                 po 2002 m. sausio 1 d. jos nepertvarkė gamybos arba gamyklos struktūros,

                                 —

                                 jos uždaro ir išmontuoja plieno produktų gamybos įrengimus per šešis mėnesius nuo gamybos nutraukimo arba Institucijos leidimo pagalbai išdavimo, priklausomai nuo to, kuris įvykis yra vėlesnis,

                                 —

                                 tvirtinant pagalbą dar nebuvo atsižvelgta į jų gamyklų uždarymą,

                                 —

                                 pagalbos suma neviršija uždaromų įrengimų likutinės apskaitinės vertės, neskaitant šalies infliacijos dydį viršijančios perkainojimo po 2002 m. sausio 1 d. sumos dalies.

                     4)

                     pagalba plieno įmonėms, kurios tenkina 22.2 dalies 3 punkte nurodytas sąlygas, ir kurios yra tiesiogiai arba netiesiogiai valdomos kitos plieno įmonės arba jos pačios tiesiogiai arba netiesiogiai valdo kitą plieno įmonę, gali būti suderinama su bendrosios rinkos nuostatomis, su sąlyga, kad

                                 —

                                 uždaroma įmonė bent šešis mėnesius iki pagalbos išmokėjimo faktiškai ir teisiškai buvo atskiru nuo korporacinės struktūros vienetu,

                                 —

                                 Institucijos pripažįstamas nepriklausomas auditorius patvirtino, kad uždaromos įmonės buhalterinė atskaitomybė tiksliai atspindi tikrą įmonės turto ir įsipareigojimų būklę,

                                 —

                                 įmonės patiriamas gamybos pajėgumų sumažėjimas yra tikras ir įrodomas, kuris su laiku turėtų duoti naudos visam sektoriui dėl plieno produktų gamybos pajėgumų sumažėjimo per penkerius metus nuo uždarymo, kuriam buvo skirta pagalba, arba paskutinės pagal šį punktą patvirtintos pagalbos išmokos, priklausomai nuo to, kuris įvykis yra vėlesnis. Pranešant apie pasiūlymus skirti pagalbą pagal šią Pagrindų sistemą, ELPA valstybių prašoma naudoti prie Daugiasektorės pagrindų sistemos (E priedas) pridedamą pranešimo formą.

               22.3.   ĮSIPAREIGOJIMAS DĖL PRANEŠIMO
         Būtina pranešti atskirai apie bet kokius planus skirti sanavimo ir restruktūrizavimo pagalbą sunkumus patiriančioms įmonėms plieno sektoriuje ir uždarymo pagalbą įmonėms tame sektoriuje.
         22.4.   TINKAMOS PRIEMONĖS

                     1)

                     Institucijos siūloma priemonė pagal Priežiūros institucijos ir teismo susitarimo 3 protokolo 1 straipsnio 1 dalį – nuo 2003 m. sausio 1 d. pašalinti iš esamų sanavimo ir restruktūrizavimo schemų sunkumus patiriančioms įmonėms, kaip apibrėžiama Institucijos gairėse dėl sanavimo ir restruktūrizavimo pagalbos sunkumus patiriančioms įmonėms (16 straipsnis), pagalbą Daugiasektorės pagrindų sistemos B priede apibrėžiamoms įmonėms plieno sektoriuje.

                     2)

                     ELPA valstybių prašoma per 20 darbo dienų nuo laiško gavimo datos aiškiai pareikšti, ar jos sutinka su siūlomomis priemonėmis. Negavusi atsakymo, Institucija laikys, kad ELPA valstybė su siūlomomis priemonėmis nesutinka.

               22.5.   PAGRINDŲ SISTEMOS TAIKYMAS
         Ši pagrindų sistema galioja laikotarpiu nuo 2003 m. sausio 1 d. iki 2009 m. gruodžio 31 d.
         22.6.   NEPRANEŠTA PAGALBA PLIENO PRAMONEI
         Institucija išnagrinėja be jos leidimo plieno pramonei suteiktos pagalbos suderinamumą su bendrosios rinkos nuostatomis pagal tokios pagalbos suteikimo metu galiojančius kriterijus.“


title: 2007/548/EB: 2007 m. birželio 5 d. Tarybos sprendimas dėl Europos Bendrijų bei jų valstybių narių ir Gruzijos partnerystės ir bendradarbiavimo susitarimo protokolo, siekiant atsižvelgti į Bulgarijos Respublikos ir Rumunijos įstojimą į Europos Sąjungą, pasirašymo ir laikino taikymo

text:
3.8.2007

               LT

               Europos Sąjungos oficialusis leidinys

               L 202/30

         TARYBOS SPRENDIMAS
   2007 m. birželio 5 d.
   dėl Europos Bendrijų bei jų valstybių narių ir Gruzijos partnerystės ir bendradarbiavimo susitarimo protokolo, siekiant atsižvelgti į Bulgarijos Respublikos ir Rumunijos įstojimą į Europos Sąjungą, pasirašymo ir laikino taikymo
   (2007/548/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 44 straipsnio 2 dalį, 47 straipsnio 2 dalies trečiąjį sakinį, 55 straipsnį, 57 straipsnio 2 dalį, 71 straipsnį, 80 straipsnio 2 dalį, 93, 94, 133 ir 181a straipsnius kartu su 300 straipsnio 2 dalies pirmos pastraipos antruoju sakiniu,
   atsižvelgdama į Bulgarijos Respublikos ir Rumunijos stojimo sutartį, ypač į jos 4 straipsnio 3 dalį,
   atsižvelgdama į Bulgarijos Respublikos ir Rumunijos stojimo aktą, ypač į jo 6 straipsnio 2 dalį,
   atsižvelgdama į Komisijos pasiūlymą,
   kadangi:

               (1)

               2006 m. spalio 23 d. Taryba įgaliojo Komisiją Bendrijos ir jos valstybių narių vardu vesti derybas su Gruzija dėl Europos Bendrijų bei jų valstybių narių ir Gruzijos partnerystės ir bendradarbiavimo susitarimo protokolo, siekiant atsižvelgti į Bulgarijos Respublikos ir Rumunijos įstojimą į Europos Sąjungą.

               (2)

               Atsižvelgiant į tai, kad protokolas gali būti sudarytas vėliau, jis turėtų būti pasirašytas Europos Bendrijų ir jų valstybių narių vardu.

               (3)

               Protokolas turėtų būti taikomas laikinai nuo 2007 m. sausio 1 d., kol bus užbaigtos atitinkamos jo oficialaus sudarymo procedūros,

         NUSPRENDĖ:
   1 straipsnis
   Tarybos pirmininkas yra įgaliojamas paskirti asmenį(-is), įgaliotą(-us) Europos Bendrijų ir jų valstybių narių vardu pasirašyti Europos Bendrijų bei jų valstybių narių ir Gruzijos partnerystės ir bendradarbiavimo susitarimo protokolą, siekiant atsižvelgti į Bulgarijos Respublikos ir Rumunijos įstojimą į Europos Sąjungą, atsižvelgiant į tai, kad jis gali būti sudarytas vėliau.
   Protokolo tekstas pridedamas prie šio sprendimo (1).
   2 straipsnis
   Kol protokolas neįsigaliojo, jis taikomas laikinai nuo 2007 m. sausio 1 d.

      Priimta Liuksemburge, 2007 m. birželio 5 d.

            Tarybos vardu

            Pirmininkas

         P. STEINBRÜCK

      (1)  Žr. šio Oficialiojo leidinio p. 31.
    ---documentbreak---

               3.8.2007

               LT

               Europos Sąjungos oficialusis leidinys

               L 202/31

         Europos Bendrijų bei jų valstybių narių ir Gruzijos partnerystės ir bendradarbiavimo susitarimo
   PROTOKOLAS,
   siekiant atsižvelgti į Bulgarijos Respublikos ir Rumunijos įstojimą į Europos Sąjungą
   BELGIJOS KARALYSTĖ,
   BULGARIJOS RESPUBLIKA,
   ČEKIJOS RESPUBLIKA,
   DANIJOS KARALYSTĖ,
   VOKIETIJOS FEDERACINĖ RESPUBLIKA,
   ESTIJOS RESPUBLIKA,
   GRAIKIJOS RESPUBLIKA,
   ISPANIJOS KARALYSTĖ,
   PRANCŪZIJOS RESPUBLIKA,
   AIRIJA,
   ITALIJOS RESPUBLIKA,
   KIPRO RESPUBLIKA,
   LATVIJOS RESPUBLIKA,
   LIETUVOS RESPUBLIKA,
   LIUKSEMBURGO DIDŽIOJI HERCOGYSTĖ,
   VENGRIJOS RESPUBLIKA,
   MALTOS RESPUBLIKA,
   NYDERLANDŲ KARALYSTĖ,
   AUSTRIJOS RESPUBLIKA,
   LENKIJOS RESPUBLIKA,
   PORTUGALIJOS RESPUBLIKA,
   RUMUNIJA,
   SLOVĖNIJOS RESPUBLIKA,
   SLOVAKIJOS RESPUBLIKA,
   SUOMIJOS RESPUBLIKA,
   ŠVEDIJOS KARALYSTĖ,
   JUNGTINĖ DIDŽIOSIOS BRITANIJOS IR ŠIAURĖS AIRIJOS KARALYSTĖ,
   toliau – valstybės narės, kurioms atstovauja Europos Sąjungos Taryba, ir
   EUROPOS BENDRIJA BEI EUROPOS ATOMINĖS ENERGIJOS BENDRIJA,
   toliau – Bendrijos, kurioms atstovauja Europos Sąjungos Taryba ir Europos Komisija,
   ir
   GRUZIJA,
   toliau šiame protokole – Šalys,
   ATSIŽVELGDAMOS į 2005 m. balandžio 25 d. Liuksemburge pasirašytos ir nuo 2007 m. sausio 1 d. taikomos Belgijos Karalystės, Čekijos Respublikos, Danijos Karalystės, Vokietijos Federacinės Respublikos, Estijos Respublikos, Graikijos Respublikos, Ispanijos Karalystės, Prancūzijos Respublikos, Airijos, Italijos Respublikos, Kipro Respublikos, Latvijos Respublikos, Lietuvos Respublikos, Liuksemburgo Didžiosios Hercogystės, Vengrijos Respublikos, Maltos Respublikos, Nyderlandų Karalystės, Austrijos Respublikos, Lenkijos Respublikos, Portugalijos Respublikos, Slovėnijos Respublikos, Slovakijos Respublikos, Suomijos Respublikos, Švedijos Karalystės, Jungtinės Didžiosios Britanijos ir Šiaurės Airijos Karalystės (Europos Sąjungos valstybių narių) ir Bulgarijos Respublikos bei Rumunijos sutarties dėl Bulgarijos Respublikos ir Rumunijos stojimo į Europos Sąjungą nuostatas,
   ATSIŽVELGDAMOS į naują Gruzijos ir Europos Sąjungos santykių padėtį, susidariusią dėl dviejų naujų valstybių narių įstojimo į Europos Sąjungą, dėl kurio atsiranda Gruzijos ir Europos Sąjungos bendradarbiavimo galimybių ir uždavinių,
   ATSIŽVELGDAMOS į Šalių norą užtikrinti PBS tikslų ir principų pasiekimą bei įgyvendinimą,
   SUSITARĖ:
   1 straipsnis
   Bulgarijos Respublika ir Rumunija yra 1996 m. balandžio 22 d. Liuksemburge pasirašyto ir 1999 m. liepos 1 d. įsigaliojusio Partnerystės ir bendradarbiavimo susitarimo, nustatančio partnerystę tarp Europos Bendrijų bei jų valstybių narių ir Gruzijos (toliau – Susitarimas), Šalys ir taip pat, kaip ir kitos Bendrijos valstybės narės priima Susitarimo, prie tą pačią dieną pasirašyto Baigiamojo akto pridedamų bendrų deklaracijų, deklaracijų ir pasikeitimų laiškais bei 2004 m. balandžio 30 d. susitarimo protokolo, įsigaliojusio 2005 m. kovo 1 d., tekstus ir į juos atsižvelgia.
   2 straipsnis
   Šis protokolas yra neatskiriama Susitarimo dalis.
   3 straipsnis
   1.   Laikydamosi savo procedūrų, šį protokolą patvirtina Bendrijos, Europos Sąjungos Taryba valstybių narių vardu ir Gruzija.
   2.   Šalys viena kitai praneša apie pirmesnėje dalyje nurodytų atitinkamų procedūrų užbaigimą. Patvirtinimo dokumentai deponuojami Europos Sąjungos Tarybos Generaliniame sekretoriate.
   4 straipsnis
   1.   Šis protokolas įsigalioja pirmo mėnesio pirmą dieną nuo paskutinio patvirtinimo dokumento deponavimo.
   2.   Kol protokolas neįsigaliojo, jis taikomas laikinai nuo 2007 m. sausio 1 d.
   5 straipsnis
   1.   Susitarimo, Baigiamojo akto ir visų prie jo pridedamų dokumentų bei 2004 m. balandžio 30 d. susitarimo protokolo tekstai parengti bulgarų ir rumunų kalbomis.
   2.   Jie pridedami prie šio protokolo ir yra autentiški kaip ir tekstai kitomis kalbomis, kuriomis parengti Susitarimas, Baigiamasis aktas ir prie jo pridedami dokumentai bei 2004 m. balandžio 30 d. susitarimo protokolas.
   6 straipsnis
   Šis protokolas parengtas dviem egzemplioriais, kurių tekstai anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų, vokiečių ir gruzinų kalbomis yra autentiški.

      Съставено в Брюксел на двадесет и седми юни две хиляди и седма година.
      Hecho en Bruselas, el veintisiete de junio de dos mil siete.
      V Bruselu dne dvacátého sedmého června dva tisíce sedm.
      Udfærdiget i Bruxelles, den syvogtyvende juni to tusind og syv.
      Geschehen zu Brüssel am siebenundzwanzigsten Juni zweitausendsieben.
      Kahe tuhande seitsmenda aasta juunikuu kahekümne seitsmendal päeval Brüsselis
      Έγινε στις Βρυξέλλες, στις είκοσι επτά Iουνίου δύο χιλιάδες επτά.
      Done at Brussels on the twenty-seventh day of June in the year two thousand and seven.
      Fait à Bruxelles, le vingt-sept juin deux mille sept.
      Fatto a Bruxelles, addì ventisette giugno duemilasette.
      Briselē, divi tūkstoši septītā gada divdesmit septītajā jūnijā
      Priimta du tūkstančiai septintųjų metų birželio dvidešimt septintą dieną Briuselyje.
      Kelt Brüsszelben, a kettőezer-hetedik év június havának huszonhetedik napján.
      Magħmul fi Brussell, is-sebgħa u għoxrin ta' Lulju, elfejn u sebgħa
      Gedaan te Brussel, de zevenentwintigste juni tweeduizend zeven.
      Sporządzono w Brukseli dnia dwudziestego siódmego czerwca roku dwa tysiące siódmego.
      Feito em Bruxelas, em vinte e sete de Junho de dois mil e sete.
      Încheiat la Bruxelles la douăzeci și șapte iunie, anul două mii șapte.
      V Bruseli dvadsiateho siedmeho júna dvetisícsedem
      V Bruslju, sedemindvajsetega junija leta dva tisoč sedem.
      Tehty Brysselissä kahdentenakymmenentenäseitsemäntenä päivänä kesäkuuta vuonna kaksituhattaseitsemän.
      Som skedde i Bryssel den tjugosjunde juni tjugohundrasju.

         За Държавите-членки
         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok rėszéről
         Għall-Istati Membri
         Voor de lidstaten
         W imieniu państw członkowskich
         Pelos Estados-Membros
         Pentru statele membre
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         За Европейските общности
         Por las Comunidades Europeas
         Za Evropská společenství
         For De Europæiske Fællesskaber
         Für die Europäischen Gemeinschaften
         Euroopa Ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Pentru Comunitatea Europeană
         Za Európske spoločenstvá
         Za Evropski skupnosti
         Euroopan yhteisöjen puolesta
         På Europeiska gemenskapernas vägnar

         За Грузия
         Por Georgia
         Za Gruzii
         for Georgien
         Für Georgien
         Gruusia nimel
         Για τη Γεωργία
         For Georgia
         Pour la Géorgie
         Per la Georgia
         Gruzijas vārdā
         Gruzijos vardu
         Grúzia részéről
         Għall-Ġeorġa
         Voor Georgië
         W imieniu Gruzji
         Pela Geórgia
         Pentru Georgia
         Za Gruzínsko
         Za Gruzijo
         Georgian puolesta
         På Georgiens vägnar


title: 2011/248/ES: 2011 m. balandžio 12 d. Tarybos sprendimas, dėl Europos Sąjungos ir Vakarų Kranto ir Gazos ruožo Palestinos Administracijos susitarimo pasikeičiant laiškais, kuriame numatoma dar labiau liberalizuoti prekybą žemės ūkio produktais, perdirbtais žemės ūkio produktais, žuvimis ir žuvininkystės produktais ir kuriuo iš dalies keičiamas Europos ir Viduržemio jūros regiono laikinasis asociacijos susitarimas dėl prekybos ir bendradarbiavimo tarp Europos bendrijos ir Palestinos išsivadavimo organizacijos (PIO), atstovaujančios Vakarų Kranto ir Gazos ruožo Palestinos Administracijos interesams, pasirašymo Sąjungos vardu

text:
20.4.2011

               LT

               Europos Sąjungos oficialusis leidinys

               L 104/2

         TARYBOS SPRENDIMAS
   2011 m. balandžio 12 d.
   dėl Europos Sąjungos ir Vakarų Kranto ir Gazos ruožo Palestinos Administracijos susitarimo pasikeičiant laiškais, kuriame numatoma dar labiau liberalizuoti prekybą žemės ūkio produktais, perdirbtais žemės ūkio produktais, žuvimis ir žuvininkystės produktais ir kuriuo iš dalies keičiamas Europos ir Viduržemio jūros regiono laikinasis asociacijos susitarimas dėl prekybos ir bendradarbiavimo tarp Europos bendrijos ir Palestinos išsivadavimo organizacijos (PIO), atstovaujančios Vakarų Kranto ir Gazos ruožo Palestinos Administracijos interesams, pasirašymo Sąjungos vardu
   (2011/248/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               2005 m. lapkričio 14 d. Taryba įgaliojo Komisiją derėtis, kad būtų labiau liberalizuota prekyba žemės ūkio produktais, perdirbtais žemės ūkio produktais, žuvimis ir žuvininkystės produktais su tam tikromis Viduržemio jūros regiono šalimis. Derybos sėkmingai baigtos Europos Sąjungos ir Vakarų Kranto ir Gazos ruožo Palestinos Administracijos susitarimo pasikeičiant laiškais, kuriame numatoma dar labiau liberalizuoti prekybą žemės ūkio produktais, perdirbtais žemės ūkio produktais, žuvimis ir žuvininkystės produktais ir kuriuo iš dalies keičiamas Europos ir Viduržemio jūros regiono laikinasis asociacijos susitarimas dėl prekybos ir bendradarbiavimo tarp Europos bendrijos ir Palestinos išsivadavimo organizacijos (PIO), atstovaujančios Vakarų Kranto ir Gazos ruožo Palestinos Administracijos interesams (toliau – Susitarimas) parafavimu.

               (2)

               Susitarimas turėtų būti pasirašytas Sąjungos vardu su sąlyga, kad jis bus sudarytas vėliau,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Sąjungos ir Vakarų Kranto ir Gazos ruožo Palestinos Administracijos susitarimo pasikeičiant laiškais, kuriame numatoma dar labiau liberalizuoti prekybą žemės ūkio produktais, perdirbtais žemės ūkio produktais, žuvimis ir žuvininkystės produktais ir kuriuo iš dalies keičiamas Europos ir Viduržemio jūros regiono laikinasis asociacijos susitarimas dėl prekybos ir bendradarbiavimo tarp Europos bendrijos ir Palestinos išsivadavimo organizacijos (PIO), atstovaujančios Vakarų Kranto ir Gazos ruožo Palestinos Administracijos interesams, (toliau – Susitarimas) pasirašymas, su sąlyga, kad minėtas Susitarimas bus sudarytas (1).
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą.
   3 straipsnis
   Šis sprendimas įsigalioja jo priėmimo dieną.

      Priimta Liuksemburge 2011 m. balandžio 12 d.

            Tarybos vardu

            Pirmininkė

         C. ASHTON

      (1)  Susitarimo tekstas bus paskelbtas kartu su sprendimu dėl jo sudarymo.